ኢሬቻ ራሱን ችሎ በዩኔስኮ እንዲመዘገብ ጥረት እየተደረገ ነው
አዲስ አበባ፡- የኦሮሞ ህዝብ ለፈጣሪው ምስጋና የሚቀርብበት የኢሬቻ በዓል በተባበሩት መንግሥታት ድርጅት የሳይንስ፣ ባህል ትምህርትና ጥናት ኮሚሽን (ዩኒስኮ) ራሱን ችሎ ለማስመዝገብ ጥረት እየተደረገ መሆኑን የኦሮምያ ባህልና ቱሪዝም ቢሮ አስታወቀ። የኦሮምያ ባህልና ቱሪዝም ቢሮ ኃላፊ በዓሉን ምክንያት በማድረግ ሰሞኑን በሰጡት ጋዜጣዊ መግለጫ እንዳስታወቁት፣ ኢሬቻ በኦሮሞ ገዳ ሥርዓት ውስጥ የምስጋና በዓል ነው። የኦሮሞ ህዝብ የጨለማ ወይም የክረምት ወራት አልፎ ብርሃን ወደ ሆነው ፀደይ ወቅት በሰላም መውጣቱን በማስመልከት ለፈጣሪው ምስጋና የሚያቀ ርብበት ስርዓት ነው። ይህንን የኦሮሞ ህዝብ እሴት በዓለም አቀፍ ደረጃ እውቅና እንዲኖረው እና ራሱን ችሎ በዩኒስኮ መዝገብ ላይ እንዲመዘገብ ለማድረግ በቅንጅት እየተሰራ ነው። በኢሬቻ ውስጥ ያሉ
እሴቶችም የሀገሪቱን ማህበራዊና
ኢኮኖሚያዊ እንቅስቃሴን ወደ
ተሻለ ሁኔታ ለማሸጋገር
ትልቅ ሚና እንዳላቸው
ያመለከቱት አቶ ግርማ
የህዝቡንም አብሮነት ለማጠናከር
የበኩላቸውን አስተዋፅኦ እያበረከቱ
መሆኑን ጠቅሰዋል። በተለይም
የዜጎችን አመለካከት ወደ
ጋራ ልማት፣ እድገትና
ትብብር ለማምጣት የሚያስችል
በዓል መሆኑን አመልክተዋል።
ይህም ደግሞ በተለያዩ
ጊዜያት በምሁራን ጥናት
መረጋገጥ መቻሉን ኃላፊው
ተናግረዋል። ኢሬቻ የኦሮሞ ገዳ ሥርዓት በ2008 ዓ.ም በዩኒስኮ ቅርፅነት ሲመዘገብ እንደ አንድ ንዑስ ዘርፈ መያዙን ያስታወሱት አቶ ግርማ ይሁንና በኢሬቻ ውስጥ ያሉ እሴቶች በተለይ የህዝቦችን አብሮነትና የጋራ ትብብር የሚያጠናክሩ መሆናቸው በተደረገው ጥናት በመረጋገጡ በዓሉ ራሱን ችሎ በዩኒስኮ መመዝገብ አለበት የሚል እምነት መያዙን አስገንዝበዋል። በአሁኑ ወቅትም በዓሉን በዓለም አቀፍ ቅርስነት ለማስመዝገብ የሚያስችሉ አስፈላጊውን ጥረቶች እየተደረጉ መሆኑን አብራርተዋል። ይህም ይበልጥ የኢትዮጵያን ህዝብ ከማስተሳሰሩም ባሻገር መላው አፍሪካውያንንም በማቀራረብ ረገድ የላቀ ሚና እንደሚኖረው አስረድተዋል። በዚህ ረገድም ቢሮው የተለያዩ ጥረቶችን ሲያደርግ መቆየቱን አቶ ግርማ አስታውሰው፤ ለአብነትም ኢሬቻ ራሱን ችሎ በዩኔስኮ ቢመዘገብ ምን ጥቅም ሊያስገኝ ይችላል የሚለውን ለማረጋገጥ ከኢፌዴሪ ባህልና ቱሪዝም ሚኒስቴር ጋር በመተባበር ጥናቶች እየተካሄዱ መሆናቸውን አስገንዝበዋል። በተጨማሪም ከዩኒቨርሰቲ ምሁራን ጋር በጋራ ሥራ መጀመሩን ጠቅሰው፣ ዩኔስኮም በራሱ ባለሙያዎች ጥናት እያደረገ መሆኑን ጠቁመዋል። ዛሬ በአዲስ አበባ የሚከበረው የኢሬቻ በዓል ትልቅ ማሳያ ስለመሆኑ በዓሉ በሰላም እንዲጠናቀቅ ሁሉም የበኩሉን አስተዋፅኦ እንዲያበረክት የቢሮው ኃላፊ ጥሪ አቅርበዋል። አዲስ ዘመን ቅዳሜ መስከረም 24/2012ተካልኝ ገበየሁ 